paragraph_text: Božansko pravo kraljeva politička je i religijska doktrina kraljevskog i političkog legitimiteta. Ona pretpostavlja da monarh nije subjekt nikakva zemaljskog autoriteta, već svoje pravo na vlast izvodi izravno iz Božje volje. Kralj stoga nije subjekt volje svojega naroda, aristokracije ili bilo kojeg drugog staleža uključujući ovdje (prema nekim stajalištima posebice u protestantskim zemljama) i Crkvu. Prema ovoj doktrini, jer samo Bog može suditi nepravednom kralju, kralj ne može činiti krivo. Doktrina implicira da svaki pokušaj svrgavanja kralja ili sputavanja njegovih moći protivi se Božjoj volji i može tvoriti svetogrdan čin.